डंपर-बाइक की भिड़ंत में दो दोस्तों की मौत
उचाना | उचानाकलां में न्यू बरसोला माइनर के पास डंपर-बाइक की टक्कर में बाइक सवार दो युवकों की मौत हो गई। मृतक विक्की (22) काकड़ोद , प्रदीप (23) सुरबरा गांव के रहने वाले थे। मंडी स्थित पुलिस चौकी में मृतक के भतीजे वेदपाल काकड़ोद की शिकायत पर डंफर चालक के खिलाफ मामला दर्ज किया गया है।
वेदपाल ने बताया कि वह अपने गांव से बस में सवार होकर उचाना रहा था। उचाना कलां से पहले हुए एक्सीडेंट के पास जब रूके तो उन्होंने देखा कि उसके परिवार के सदस्य विक्की उसके साथी प्रदीप की मौत हो चुकी है। चौकी इंचार्ज रमेश ने बताया कि दोनों युवक मंडी से अपने गांव की तरफ जा रहे थे। दोनों युवक मंडी में किसी कार्य से आए हुए थे। उचाना कलां से आगे रजवाहे के पास डंफर के साथ हुई टक्कर में दोनों की मौत हो गई।
hin_Deva hin_Deva hin_Deva